
Laste arvu suurendamine 

Narva Lasteaia Sädemeke rühmades
1. Asjaolud ja menetluse käik
Narva Lasteaed Sädemeke on munitsipaalomandis olev lasteasutus 4 sõime- ja 8 lasteaiarühmaga. Kooskõlas koolieelse lasteasutuse seaduse § 7 lõike 1 punktidega 1 ja 2 on lasteasutuse sõimerühmas registreeritud laste arv kuni 14 last ja lasteaiarühmas kuni 20 last.
Narva Linnavalitsuse Kultuuriosakonda laekus 22.10.2013. a Narva Lasteaia Sädemeke direktori taotlus nr III-3/170  palvega lubada laste arvu suurendamist kuni 21 lapseni lasteasutuse lasteaiarühmades „Elevandipoeg“ ja „Jaaniussike“ ning 15 lapseni sõimerühmas „Tilgake“. Laste arvu suurendamiseks lasteasutuse rühmades on vastav ettepanek tehtud lasteasutuse hoolekogu poolt. Rühmades lastearvu suurendamisel tagatakse lapse arenguks vajalike tingimuste olemasolu.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra.
3. Otsus
Suurendada laste arvu Narva Lasteaia Sädemeke lasteaiarühmades „Elevandipoeg“ ja „Jaaniussike“ kuni 21 lapseni.
Suurendada laste arvu Narva Lasteaia Sädemeke sõimerühmas „Tilgake“ kuni 15 lapseni.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2   Korraldus jõustub seadusega  sätestatud korras.

